  Виталий Пронин Анастасия Тутаева:- Кема возьмам ужмылы кутскон сётӥм! Ура!!! «Чингыли» проект. Нылпиослы сӥзем нырысетӥ программамес снимать карыны дасяськиськом. Валтӥсь геройёсмы - Кузьыли (Удмурт театрысь Вадим Дмитриев) но Бубыли (Удмурт театрысь Анастасия Шубина). Планшетын улӥсь визьмо Чингылиен ӵош соос пиналъёсты удмуртъёсын но удмурт кылэн тодматозы. Пуро Дима:- Сезон усьтӥськиз. Нырысьсэ пастухе ветлӥ. Скалъёс шузимемын: лекасько, кизем бусые пырыны выро, Тайсон пунымы шумпотэ, ми гурт ужъёслэсь шутэтскиськом, тылскем дорын пукиськом. Лара Дмитриева:- «Вераське Ижевск» адӟытон шуак паймытӥз. Ӟучен но удмуртэн пыр-поч вераськеменыз гинэ ӧвӧл. Со асьме улонысь чыры-пырыосты асьмелы возьматэ но шуэ кадь: вот соослэсь ик кылдэ асьме вакытмы. Наталья Михайлова:- Туэ 140 ар тырме удмурт югдытӥсьлы, удмурт кылын нырысетӥ календарь поттӥсьлы Иван Михеевлы. Солы сӥзьыса, солэн вордӥськем гуртаз, Татарстанысь Ошторма Юмья гуртын, ортчизы Михеев лыдӟонъёс. Отчы вуылӥзы кылбурчиос Пётр Захаров, Мария Галеева, Богдан Анфиногенов, Микаль Михайлов. Теги: Тусвотэс  